CELEX: C2005/093/56
Language: el
Date: 2005-04-16 00:00:00
Title: Απόφαση του Πρωτοδικείου, της 16ης Φεβρουαρίου 2005, στην υπόθεση Τ-354/03: Gemma Reggimenti κατά Ευρωπαϊκού Κοινοβουλίου (Υπάλληλοι — Απόδοση των εξόδων ταξιδίου προστατευομένου τέκνου — Κατανομή στην περίπτωση διαζευγμένων υπαλλήλων-συζύγων)

16.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 93/28
            
         
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ
   
   της 16ης Φεβρουαρίου 2005
   στην υπόθεση Τ-354/03: Gemma Reggimenti κατά Ευρωπαϊκού Κοινοβουλίου (1)
   
   (Υπάλληλοι - Απόδοση των εξόδων ταξιδίου προστατευομένου τέκνου - Κατανομή στην περίπτωση διαζευγμένων υπαλλήλων-συζύγων)
   (2005/C 93/56)
   Γλώσσα διαδικασίας: η γαλλική
   Στην υπόθεση Τ-354/03, Gemma Reggimenti, υπάλληλος του Ευρωπαϊκού Κοινοβουλίου, κάτοικος Woluwé-Saint-Lambert (Βέλγιο), εκπροσωπούμενη από την C. Junion, δικηγόρο, με τόπο επιδόσεων στο Λουξεμβούργο, κατά Ευρωπαϊκού Κοινοβουλίου (εκπρόσωποι: L.G. Knudsen και A. Bencomo Weber, με τόπο επιδόσεων στο Λουξεμβούργο), που έχει ως αντικείμενο αίτηση ακυρώσεως της αποφάσεως του Ευρωπαϊκού Κοινοβουλίου της 27ης Μαΐου 2003, η οποία επιβεβαιώθηκε δια της από 17ης Ιουλίου 2003 επιστολής και διά της οποίας το Κοινοβούλιο αποφάσισε, κατ' εφαρμογή του άρθρου 8 του παραρτήματος VII του Κανονισμού υπηρεσιακής κατάστασης των υπαλλήλων των Ευρωπαϊκών Κοινοτήτων, να κατανείμει μεταξύ των δύο διαζευγμένων υπαλλήλων την απόδοση των εξόδων ταξιδίου σχετικά με την κόρη της προσφεύγουσας, αρχής γενομένης από το έτος 2002, το Πρωτοδικείο (τρίτο τμήμα), συγκείμενο από τους J. Azizi, πρόεδρο, M. Jaeger και O. Czúcz, δικαστές, γραμματέας: I. Νάτσινας, υπάλληλος διοικήσεως, εξέδωσε στις 16 Φεβρουαρίου 2005 απόφαση με το ακόλουθο διατακτικό:
   
               1
            
            
               Η προσφυγή είναι απαράδεκτη ως προς τις προ του 2002 κατ' αποκοπήν αποδόσεις εξόδων ταξιδίου.
            
         
               2
            
            
               Η προσφυγή είναι επίσης απαράδεκτη καθώς μέρος περιέχει αίτημα εντολής.
            
         
               3
            
            
               Απορρίπτει τα λοιπά αιτήματα της προσφυγής ως αβάσιμα.
            
         
               4
            
            
               Κάθε διάδικος φέρει τα δικαστικά του έξοδα.
            
         
      (1)  ΕΕ C 7 της 10.01.2004